ການພັງທະລາຍລົງ ຂອງສະຫະພາບໂຊວຽດ ຄົບຮອບ 20 ປີ (ເບິ່ງວີດີໂອ)
ນະໂຍບາຍການຕ່າງປະເທດ ຂອງທ່ານ Michail Gorbachev ເຮັດໃຫ້ແຜນທີ່ຂອງຢູໂຣບ ມີການປ່ຽນແປງ
ເດືອນທັນວາແມ່ນຂີດໝາຍຄົບຮອບ 20 ປີໃນການພັງທະລາຍລົງຂອງສະຫະພາບໂຊວຽດ ຜູ້ສື່ຂ່າວອະວຸໂສຂອງວີໂອເອ Andre de Nesnera ຈະພາທ່ານສຳຫຼວດເບິ່ງນະໂຍບາຍ ການຕ່າງປະເທດ ຂອງທ່ານ Mikhail Gorbachev ຜູ້ນຳຄົນສຸດທ້າຍຂອງໂຊວຽດ ທີ່ມີ ສ່ວນຊ່ອຍເຮັດໃຫ້ສະຫະພາບໂຊວຽດພົບກັບຈຸດອະວະສານ ທ່ານ Mikhai Gorbachev ໄດ້ຖືກເລືອກເປັນຜູ້ນຳໂຊວຽດໃນວັນທີ 11 ມີນາປີ 1985 ທ່ານມີອາຍຸ 54 ປີ ຊຶ່ງເປັນສະມາຊິກ ທີ່ມີອາຍຸນ້ອຍທີ່ສຸດ ໃນຄະນະກຳມະການກົມການ ເມືອງສູນກາງພັກ ຂອງພັກຄອມມູນິສ ທີ່ປົກຄອງປະເທດຢູ່ໃນເວລານັ້ນທີ່ໄດ້ຖືກເລືອກໃຫ້ ເຂົ້າກຳອຳນາດ ໃນໄລຍະ 6 ປີຕໍ່ມາ ທ່ານໄດ້ຈັດຕັ້ງນະໂຍບາຍທີ່ໄດ້ຫັນປ່ຽນຢ່າງໃຫຍ່ ຫຼວງທິດທາງປະວັດສາດ ແລະໃນທີ່ສຸດໄດ້ເຮັດໃຫ້ສະຫະພາບໂຊວຽດ ພົບກັບຈຸດອະວະ ສານ ໃນດ້ານພາຍໃນປະເທດນັ້ນນະໂຍບາຍເຫຼົ່ານີ້ແມ່ນຮູ້ກັນໃນນາມ Glasnost ຫຼືເປີດກວ້າງ ແລະ Perestroika ຫຼືຈັດຕັ້ງໃໝ່ ໃນດ້ານການຕ່າງປະເທດນັ້ນ ການປະຕິຮູບຂອງທ່ານ Gorbachev ແມ່ນເປັນທີ່ຮູ້ກັນໃນນາມ “ຈິນຕະນາການຫຼືແນວຄິດໃໝ່” ພວກນັກຊ່ຽວຊານເວົ້າວ່າ ທ່ານ Gorbachev ເຂົ້າໃຈດີວ່າ ສະຫະພາບໂຊວຽດອາດຈະບໍ່ ສາມາດໃຊ້ກຳລັງທາງທະຫານໄດ້ອີກຕໍ່ໄປ ເພື່ອເສີມຂະຫຍາຍອິດທິພົນຂອງຕົນ ຢູ່ໃນໂລກ ພາຍນອກ ແລະເພື່ອຈະສ້າງຕັ້ງນະໂຍບາຍການຕ່າງປະເທດໃໝ່ ທີ່ສາມາດມີຄວາມຍືນຍົງ ທາງດ້ານເສດຖະກິດໄດ້ນັ້ນທ່ານ Gorbachev ເຂົ້າໃຈດີວ່າຢູ່ໃນບາງຂົງເຂດມົສກູຈະຕ້ອງ ໄດ້ຕັດການໃຊ້ຈ່າຍລົງ ທ່ານ Archie Brown ສາສະດາຈານກິດຕິມະສັກທີ່ມະຫາວິທະຍາໄລ Oxford ປະເທດ ອັງກິດກ່າວວ່າ ນຶ່ງໃນບັນດາຂົງເຂດດັ່ງກ່າວກໍແມ່ນອັຟການິສຖານບ່ອນທີ່ທະຫານໂຊວຽດ ໄດ້ທຳການສູ້ລົບກັບກຳລັງກອງໂຈນມູຈາຮີດິນມາຕັ້ງແຕ່ເດືອນທັນວາປີ 1979 ສາສະດາຈານ Brown ເວົ້າວ່າ ບໍ່ດົນຫຼັງຈາກໄດ້ເປັນຜູ້ນໍາ ຂອງໂຊວຽດແລ້ວ ທ່ານ Gorbachev ໄດ້ແຕ່ງຕັ້ງ ໃຫ້ທ່ານ Shevardnadze ເປັນລັດຖະມົນຕີການຕ່າງປະເທດແລະສາສະດາຈານ Archie Brown ເວົ້າວ່າທ່ານ Gorbachev ຢາກໃຫ້ຖອນທະຫານໂຊວຽດອອກຈາກອັຟການິສຖານ ສາສະດາຈານ Brown ກ່າວວ່າ ທ່ານ John Parker ນັກຊ່ຽວຊານກ່ຽວກັບຣັດເຊຍ ຂອງມະຫາວິທະຍາໄລປ້ອງກັນຊາດ ຂອງສະຫະລັດໄດ້ສະແດງຄວາມເຫັນຂອງທ່ານໂດຍກ່າວວ່າ ນອກນັ້ນແລ້ວທ່ານ Gorba- chev ຍັງໄດ້ເລີ່ມດໍາເນີນການ ໃນນະໂຍບາຍ ທີ່ມີການປ່ຽນແປງຢ່າງໃຫຍ່ຫຼວງ ກ່ຽວກັບ ເລື່ອງທະຫານຂອງສະຫະພາບໂຊວຽດ ທ່ານ Parker ເວົ້າວ່າ ນະໂຍບາຍການຕ່າງປະເທດ “ຈິນຕະນາການຫຼືແນວຄິດໃໝ່” ຂອງທ່ານ Gorbachev ໄດ້ ແຜ່ລາມໄປທົ່ວຢູໂຣບຕາເວັນອອກບ່ອນທີ່ຜູ້ຄົນພາກັນຮຽກຮ້ອງໃຫ້ຍຸຕິການປົກຄອງຂອງລະ ບອບຄອມມູນິສນັ້ນ ໃນເດືອນກໍລະກົດປີ 1989 ນະໂຍບາຍເຂົ້າແຊກແຊງເພື່ອໃຫ້ການສະໜັບສະໜຸນລະບອບ ການປົກຄອງຄອມມູນິສທີ່ເອີ້ນກັນວ່າ ທິດສະດີເບຣັຊເນັຟນັ້ນໄດ້ຖືກແທນໂດຍອັນທີ່ທີ່ປຶກ ສາຄົນນຶ່ງຂອງທ່ານ Gorbachev ບັນລະຍາຍວ່າເປັນທິດສະດີສີນາຕຣາຊຶ່ງອີງຕາມເພງໆ ນຶ່ງຂອງທ່ານທີ່ມີຊື່ວ່າ “My Way” ຫຼືວິທີທາງຂອງຂ້ອຍ ອີກຄວາມໝາຍນຶ່ງແລ້ວທີ່ປຶກສາ ທ່ານນີ້ເວົ້າວ່າ ບັນດາປະເທດໃນຢູໂຣບຕາເວັນອອກສາມາດດໍາເນີນການຕາມວິທີທາງຂອງ ພວກເຂົາເຈົ້າ ທັງທາງດ້ານເສດຖະກິດແລະທາງດ້ານການເມືອງໂດຍບໍ່ຕ້ອງຢ້ານວ່າ ຈະຖືກ ຮຸກຮານໂດຍທະຫານໂຊວຽດ ສາສະດາຈານ Archie Brown ແລະພວກນັກວິເຄາະອື່ນໆກ່າວວ່ານະໂຍບາຍບໍ່ເຂົ້າແຊກ ແຊງຂອງທ່ານ Gorbachev ໃນທີ່ສຸດໄດ້ນໍາໄປສູ່ການພັງທະລາຍລົງ ຂອງກໍາແພງເບີລິນ ເມື່ອວັນທີ 9 ເດືອນພະຈິກປີ 1989 ສາສະດາຈານ Brown ເວົ້າວ່າ ໃນເດືອນຕຸລາປີ 1990 ທ່ານ Gorbachev ກໍໄດ້ຮັບລາງວັນໂນແບລຂະແໜງສັນຕິພາບ ນຶ່ງປີກັບສອງເດືອນຕໍ່ມາທ່ານໄດ້ລາອອກຈາກການເປັນຜູ້ນໍາຂອງໂຊວຽດ ທີ່ພວກນັກຊ່ຽວ ຊານກ່າວວ່າ ເປັນຜູ້ຮັບເຄາະ ຈາກກໍາລັງທີ່ທ່ານໄດ້ແກ້ເຊືອກປ່ອຍ ແຕ່ໃນທີ່ສຸດກໍບໍ່ສາມາດ ຄວບຄຸມໄດ້